[bookmark: _Toc395092381]Voľné rovnobežné premietanie
 - je jeden zo spôsobov, ako vytvoriť v rovine obraz priestoru (teda ako zobraziť priestorový útvar v rovine papiera – tabule)

Určené je:


1) rovinou, na ktorú zobrazujeme – premietame obraz. Táto rovina sa nazýva priemetňa ().
2) priamkou, ktorá nie je s danou rovinou rovnobežná. Táto priamka sa nazýva smer premietania (s).

Bod priestoru (A) zobrazíme do roviny priemetne tak, že ním vedieme priamku rovnobežnú so smerom premietania (p). Priesečník (A’)  tejto rovnobežky s rovinou priemetne je obraz daného bodu.


Obrázok č. 1 – voľné rovnobežné premietanie určené priemetňou a smerom premietania s.

Obrázok č. 2 – obraz bodu A vo voľnom rovnobežnom premietaní

Vlastnosti voľného rovnobežného premietania (VRP)

1) útvary, ktoré ležia v rovinách rovnobežných s priemetňou, sa zobrazujú v skutočnej veľkosti a v skutočnom tvare
2) priamky kolmé na priemetňu sa zobrazujú (spravidla) ako šikmé a to tak, že zvierajú s vodorovnými priamkami uhol 45°
3) úsečky kolmé na priemetňu sa zobrazujú (spravidla) v polovičnej dĺžke
4) rovnobežné priamky sa zobrazujú ako rovnobežné priamky alebo ako 2 body (v prípade, že by boli tieto rovnobežky zároveň rovnobežné so smerom premietania) – VRP zachováva rovnobežnosť

5) ak bod C leží na úsečke AB a úsečka A’B‘ je obrazom úsečky AB vo VRP, tak obraz bodu C, bod C’ leží na úsečke A’B‘, pričom platí, že  - VRP zachováva deliaci pomer

Obrázok č. 3 – obraz kocky vo VRP

